Henricus, Dei gratia Autissiod. episcopus, omnibus præsentes litteras inspecturis, salutem in Domino. Noverint universi quod excellentissimus dominus noster, Ludovicus, rex illustris, nostri debilitatem corporis attendens, pro exercitu suo et pro militibus quos ei debemus mittere ad exercitum suum apud Albigen., et pro decima quam similiter de proventibus nostrorum redditum tenemur solvere eidem pro negotio Albigensi supradicto, quittavit nos simpliciter a quindena Paschæ proximo ventura usque ad annum, pro sexcentis libris paris.; et nos dictas sexcentas libras debemus eidem solvere ad duos terminos, videlicet trecentas ad octavam Omnium-Sanctorum proximo venturam, et alias trecentas libras ad octavam Paschæ proximo sequentis. Nos, autem, pro prædictis adimplendis bona nostra mobilia eidem regi obligamus. In cujus rei testimonium domino regi præsentes litteras concessimus, sigilli nostri munimine roboratas. Actum, anno Domini 1225, mense martio.